Բերիկաօբա

Բերիկաօբա (), վրացական ժողովրդական իմպրովիզացիոն դիմակային թատրոն։ Անվանումը կազմված է 2 մասից՝ բերիկա՝ վրացական դիմակային թատրոնի դերասան և -օբա ածանցից, որը նշանակում է գործողություն։

Պատմություն 
Ծագել է հնագույն ժամանակներից, Կվիրիա և Տելեֆոս հեթանոսական աստվածների պաշտամունքային ծեսերից։ Թրիալեթ գյուղում գտնվել է արծաթյա բաժակ՝ շուրջպարի դիմակավորված մասնակիցների պատկերով։ Բաժակը պատրաստվել է մ․ թ․ ա․ 2-րդ հազարամյակում։

Ներկայացումներ 

Թեև թատրոնի ներկայացումներն իմպրովիզացիոն բնույթ էին կրում, գործողությունների հիմքում ընկած էր ավելի քան հարյուր սցենար, որոնք գրվել էին մինչև 17-րդ դարը։ Ներկայացումներն իրենցից ներկայացնում էին էրոտիկ բեմադրումներից մինչև սոցիալական բողոք և քաղաքական արդիական երգիծանք։

Բերիկաօբայի ավանդական դիմակներն էին՝ փեսացու, հարսնացու, միջնորդ կին, դատավոր, բժիշկ, քահանա, արջ և այլն։ Սկզբնական շրջանում բոլոր դերերը կատարում էին տղամարդիկ, սակայն ավելի ուշ ներգրավվեցին նաև կանայք և դեռահասներ։

Թատրոնի ներկայացումները կազմակերպվում էին բացօթյա, բնական շուրջտեսանելիքի պայմաններում, հարսանիքների կամ կրոնական տոների՝ Զատկի կամ Բարեկենդանի ժամանակ։ Երգերը, որոնք կատարվել են ներկայացումներին, կոչվել են բերիկուլ։ Թատրոնն առավել հայտնի էր Վրաստանում մինչև 19-րդ դարի վերջը։

Ծանոթագրություններ

Արտաքին հղումներ 
 Большая советская энциклопедия "Берикаоба" 

Վրացական թատրոն